
JUDEŢUL  IASI
CONSILIUL  LOCAL  AL  COMUNEI RUGINOASA


Anexa nr. 1 la HCL  nr. 9/26.03.2026

Regulamentul 
pentru închirierea pajiștilor aflate în proprietatea privată a comunei Ruginoasa, județul Iaşi prin procedura de atribuire directă sau licitație publică cu strigare

CAPITOLUL I
DISPOZIŢII GENERALE
Art. 1. Prezentul Regulament stabilește cadrul general  privind organizarea și desfăşurarea procedurii de atribuire directă, prin ședință publică, a pășunilor aflate în proprietatea privată a Comuna Ruginoasa  precum și  încheierea contractelor de închiriere de pajiști, elaborat  în aplicarea prevederilor O.U.G. nr. 34/2013, privind organizarea, administrarea şi exploatarea pajiștilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare. 
Art. 2. Atribuirea directă prin contract de închiriere are ca obiect suprafețele de pajiște cât și alte categorii de terenuri cu destinație de pășune ori fâneață aflate în proprietatea privată a Comunei Ruginoasa.
Art.3. Contractul de închiriere se încheie în conformitate cu legea română, indiferent de naționalitatea sau de cetățenia locatarului, pentru o durată cuprinsă între 7 ani  şi  respectiv 10 ani, conform O.U.G. nr. 34/2013cu modificările și completările ulterioare și a normelor de aplicare a acesteia. 
Art. 4. (1) Se întocmește dosarul închirierii pentru fiecare contract atribuit și se păstrează atâta timp cât contractul de închiriere produce efecte juridice, dar nu mai puțin de 5 ani de la data finalizării contractului de închiriere. 
(2) Dosarul închirierii trebuie să cuprindă: 
a) cererea crescătorului de animale;
b) adeverință privind numărul de animale;
c) copie după CI;
d) procesul verbal de adjudecare a închirierii; 
e) contractul de închiriere semnat, însoțit de schița de amplasare a pajiștii  și suprafața alocată. 
f) proces – verbal de predare - primire amplasament; 

CAPITOLUL II
PROCEDURA ADMINISTRATIVĂ DE INIŢIERE A ÎNCHIRIERII  PRIN ATRIBUIRE DIRECTĂ SAU LICITAŢIE PUBLICĂ

SECTIUNEA a 1-a: Iniţiativa închirierii
Art. 5. (1) Închirierea prin atribuire directă în ședință publică are loc ca urmare a solicitării crescătorilor de animale, persoane fizice sau juridice. De asemenea derivă și din obligativitatea Primăriei Ruginoasa de a pune în aplicare prevederile Amenajamentului pastoral pentru pajiștile Comuna Ruginoasa.
(2) Inițiativa închirierii prin atribuire directă are loc pe baza Studiului de oportunitate care cuprinde următoarele elemente: 
a) descrierea și identificarea bunului care urmează să fie închiriat; 
b) motivele de ordin economic, financiar, social și de mediu, care justifică  realizarea închirierii;
c) nivelul minim al valorii chiriei; 
d) procedura utilizată pentru atribuirea Contractului de închiriere prin: atribuirea directă/ licitație cu strigare, acolo unde este cazul;
e) durata estimată a închirierii; 
(3) Studiul de oportunitate se aprobă de către locator. 

SECTIUNEA a 2-a: Procedura de atribuire prin atribuire directă/licitație publică cu strigare
Art. 6. Se stabilesc următoarele proceduri de atribuire a contractelor de închiriere a pășuni conform cadrului legislativ: 
(1) Atribuirea directă
a) În conformitate cu art. 9 alin. (2) din OUG nr. 34/2013 privind organizarea, administrarea şi exploatarea pajiștilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare „(2) Pentru punerea în valoare a pajiștilor aflate în domeniul privat al comunelor, orașelor, respectiv al municipiilor şi pentru folosirea eficientă a acestora, unitățile administrativ - teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în RNE şi/sau în SIIE, membri ai colectivității locale sau care au sediul social pe teritoriul localității respective, încheie contracte de închiriere prin atribuire directă, în condiţiile prevederilor Legii nr. 287/2009, republicată, cu modificările ulterioare, pentru suprafețele de pajiști disponibile, proporţional cu efectivele de animale deținute în exploatație, pe o perioadă cuprinsă între 7 şi 10 ani. Suprafețele de pajiști rămase nealocate se atribuie în condiţiile prevederilor alin. (1) crescătorilor de animale persoane fizice sau juridice având animalele înscrise în RNE şi/sau în SIIE..”
b) Pășunea se va atribui direct pe localități şi pe specii de animale crescătorilor de animale organizatori de stână/asociațiilor crescătorilor locali, cooperativelor agricole locale, grupurilor de producători locali, persoanelor fizice/juridice cu domiciliul/sediul social pe teritoriul comunei. 
(2) Atribuirea prin licitație publică cu strigare
a) Licitația publică cu strigare pentru suprafețele de pajiști rămase disponibile după ședința publică de atribuire directă – procedura la care persoana fizică sau juridică interesată are dreptul să se înscrie pentru a închiria o anumită suprafață prin licitație publică;
b) Pășunea se va licita pe trupuri şi pe specii de animale de către crescătorii de animale organizatori de stână/asociațiile crescătorilor locali, cooperativele agricole locale, grupurile de producători locali, persoanele fizice/juridice cu domiciliul/sediul social pe teritoriul comunei. 

SECTIUNEA a 3-a: Documentația de atribuire prin ședință publică de atribuire directă/licitație publică cu strigare
Art. 7. (1) Caietul de sarcini se elaborează în conformitate cu prevederile: 
[bookmark: _Hlk160628087]a) OUG nr. 34/2013 privind organizarea, administrarea şi exploatarea  pajiștilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare; 
b) Ordinului nr. 226/235 din 28 martie 2003 pentru aprobarea Strategiei privind organizarea activității de îmbunătățire si exploatare a pajiștilor la nivel naţional, pe termen mediu şi lung, cu modificările şi completările ulterioare; 
c) Ordinului 407/2013 pentru aprobarea contractelor – cadru de concesiune şi închiriere a suprafețelor de pajiști aflate în domeniul public/privat al comunelor, orașelor, respectiv al municipiilor; 
d) Ordinului nr. 544/2013 privind metodologia de calcul al încărcăturii optime de animale pe hectar de pajiște;
e) Hotărârea nr. 1064/2013 privind aprobarea Normelor metodologice pentru aplicarea prevederilor OUG nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr.18/1991, cu modificările şi completările ulterioare; 
(2) Caietul de sarcini trebuie să cuprindă următoarele elementele: 
a. informații generale privind obiectul închirierii;
b. scopul închirierii;
c. obiectul închirierii si condiții privind încheierea contractului;
d. condiții obligatorii privind exploatarea închirierii;
e. durata contractului de închiriere;
f. nivelul minim al valorii chiriei/nivelul minim de pornire al licitației;
g. garanția de participare este de 100 lei care se restituie necâștigătorilor;
h. regimul bunurilor utilizate de locatar în derularea închirierii;
i. obligațiile privind protecția mediului și a persoanelor;
j. clauzele referitoare la încetarea contractului de închiriere; 
k. contravaloarea caietului de sarcini și a documentației pentru închiriere este de 100 lei.

SECTIUNEA a 4-a: Reguli privind anunțul de atribuire directă/licitație publică cu strigare
Art. 8. (1) Se întocmește anunțul de atribuire directă (după aprobarea documentației de închiriere), prin ședință publică organizată de către locator. Anunțul va fi afișat la Primăria Ruginoasa şi în fiecare localitate precum şi pe site-ul Primăriei Ruginoasa.
(2) Anunțul va cuprinde următoarele elementele: 
1. Informații generale privind locatorul;
2. Informații generale privind obiectul închirierii;
2.1 Procedura aplicată;
3. Informații privind documentația de închiriere; 
3.1. Modalitatea prin care persoanele interesate pot intra în posesia unui exemplar al documentației de închiriere;
3.2. Denumirea și adresa compartimentului din cadrul locatorului, de la care se poate obţine un exemplar din documentația de închiriere;
3.3. Costul şi condiţiile de plată pentru obţinerea acestui exemplar; 
4. Informații privind cererile de înscriere; 
4.1. Data limită de depunere a cererilor de înscriere la ședința publică de atribuire directă/licitația publică;
5. Data şi locul la care se va desfășura şedinţa publică de atribuire directă/ licitație;
6. Denumirea instanței competente în soluţionarea litigiilor. 

SECTIUNEA a 5-a: Organizatorul închirierii prin atribuire directă/licitație
Art. 9. Primăria Ruginoasa, cu sediul în localitatea Ruginoasa, str. Unirii, nr. 27, jud. Iaşi

SECTIUNEA a 6-a: Data organizării închirierii prin atribuire directă/licitație
Art. 10. (1) Atribuirea directă se va organiza în termen de 10 zile calendaristice de la data apariției anunțului prin afișaj la sediul Primăriei şi pe site-ul Primăriei Ruginoasa.
(2) Licitația se va organiza în termen de 3 zile calendaristice de la data finalizării atribuirii directe, din care rezultă suprafețele de pajiști calificate pentru licitația publică cu strigare.

SECTIUNEA a 7-a: Clauze financiare
Art. 11. (1) Atribuirea directă se va realiza la prețul minim în lei/ha/an. Contractul de închiriere va fi încheiat la valoarea de pornire a ședinței publice de atribuire directă în cazul în care valoarea este acceptată de crescătorul de animale solicitant. 
(2) Licitația va începe de la prețul minim în lei/ha/an. Pasul de strigare al licitației publice cu strigare este de 10 % (pasul se calculează 10% din produsul preț/ha X nr. hectare). Pentru adjudecarea licitației în cazul fiecărei parcele este necesar de minim un pas de strigare. Contractul de închiriere va fi încheiat la valoarea adjudecată la licitație.

CAPITOLUL III
DESFĂŞURAREA PROCEDURII DE ATRIBUIRE DIRECTĂ / LICITAŢIEI

[bookmark: _Hlk160630487]SECTIUNEA a 1-a: ATRIBUIREA DIRECTĂ prin ședință publică

[bookmark: _Hlk160628402]Art.12. Organizarea atribuirii directe prin ședință publică
(1) Ședința publică pentru Atribuirea directă a suprafețelor de pajiști disponibile se va organiza în termen de 10 zile calendaristice de la data apariției anunțului pe site-ul Primăriei Ruginoasa şi la sediul Primăriei Ruginoasa, judeţul Ruginoasa. 
[bookmark: __DdeLink__469_2025621620](2) În primele 8 zile de la apariția anunțului privind data ședinței publice, se primesc cererile de participare la atribuirea directă. În următoarea zi  Comisia de atribuire directă, evaluare și licitație va evalua cererile depuse și va afișa Procesul verbal de constatare a îndeplinirii calității de participant la atribuirea directă. În următoarea zi se primesc și se soluționează eventualele contestații legate de îndeplinirea calității de participant la atribuirea directă și se afișează rezultatul soluționării contestațiilor.
(3) La data și ora ce se va stabili prin anunț pentru ședința publică de atribuire directă vor fi prezenţi membrii Comisiei de atribuire directă, evaluare și licitație, cât şi crescătorii de animale persoane fizice și juridice validați să participe la atribuirea directă care vor avea asupra lor documente doveditoare a achitării taxelor de participare.
(4) Asociațiile participante la atribuirea directă vor fi reprezentate de către președinții acestora sau de către un împuternicit cu delegație specială, persoanele juridice vor fi reprezentate de către administratorul firmei sau împuternicitul acestuia prin delegație specială.
(5) Eventualele obiecțiuni legate de modul de organizare vor fi formulate înainte de deschiderea şedinţei publice de atribuire directă şi vor fi soluționate pe loc.
(6) Comisia de atribuire directă, evaluare și licitație va verifica îndeplinirea calității de participant şi va încheia un proces - verbal  de atribuire directă, precizând participanții admiși şi respinși şi motivele care au stat la baza respingerii. 
(7) La atribuirea directă vor putea participa doar crescătorii de animale persoane fizice ori juridice declarați admiși și care au solicitat suprafețe de pajiști prin  cererea de atribuire.
[bookmark: _Hlk160629626](8) Comisia de atribuire directă, evaluare și licitație va trece la atribuirea directă anunțând suprafața cadastrală, destinația de pășunat bovine sau ovine-caprine după caz cât și prețul de închiriere stabilit prin Caietul de sarcini. Dacă suprafața de pășune este solicitată de un singur crescător de animale persoană fizică sau juridică deținător al categoriei de animale pentru care este destinată pajiștea respectivă, acesta este declarat câștigător.
(9) În cazul în care, pentru o suprafață sunt cel puțin doi solicitanți sau când se solicită suprafețe mai mari decât se cuvine proporțional cu numărul de animale ori existența oricărui motiv care să împiedice atribuirea directă, comisia va declara suprafețele respective calificate pentru închirierea prin licitație publică cu strigare.
(10) Modul de desfășurare a atribuirii directe se va menționa într-un proces-verbal încheiat pentru fiecare solicitant în parte. 
(11) Procesul-verbal  va avea mențiuni privind suprafața de pășune, identificarea cadastrală a suprafeței  adjudecate va fi semnat de către membrii Comisiei de atribuire directă, evaluare și licitație şi de către persoana fizică ori juridică câștigătoare.
(12) Contestațiile formulate cu privire la modul de desfășurare a atribuirii directe se depun la registratura Primăriei Ruginoasa, în termen de  24 de ore de la data atribuirii directe şi vor fi soluționate în termen de 24 de ore. Contestațiile vor fi motivate în drept şi în fapt arătându-se probele pe care le administrează şi motivele de drept pe care se întemeiază.
(13) Participantul la ședința de atribuire directă declarat câștigător are obligaţia ca în termen de minim 5 zile lucrătoare, să se prezinte la sediul Primăriei Ruginoasa, în vederea încheierii contractului de închiriere. Contractul de închiriere cu solicitantul câștigător se va încheia cu respectarea contractului-cadru, care face parte din documentația de atribuire.
Art. 13. Organizarea licitației publice cu strigare.
(1) Licitația se va organiza în termen de 3 zile calendaristice de la data finalizării atribuirii directe, din care rezultă suprafețele de pajiști calificate pentru licitație publică cu strigare.
(2) În prima zi se primesc cererile de participare la licitație, Comisia de atribuire directă, evaluare și licitație va evalua cererile depuse și va afișa Procesul verbal de constatare a îndeplinirii calității de licitant. În următoarea zi se primesc și se soluționează eventualele contestații legate de îndeplinirea calității de licitant.
(3) La data și ora la care se va stabili licitația publică cu strigare vor fi prezenţi membrii Comisiei de atribuire directă, evaluare și licitație cât şi participanții înscriși la licitație care vor avea asupra lor documente doveditoare a achitării taxelor de participare la licitație.
(5) Asociațiile participante la licitație vor fi reprezentate de către președinții acestora sau de către un împuternicit cu delegație specială, persoanele juridice vor fi reprezentate de către administratorul firmei sau împuternicitul acestuia prin delegație specială.
(6) Eventualele obiecțiuni legate de modul de organizare vor fi formulate înainte de deschiderea şedinţei de licitație şi vor fi soluționate pe loc.
(7) Comisia de evaluare și licitație va verifica îndeplinirea calității de licitant şi va încheia un proces verbal al şedinţei de licitație publice cu strigare, precizând licitanții admiși şi respinși şi motivele care au stat la baza respingerii.
(8) La licitatei vor putea participa doar licitanții declarații admiși. Într-o etapă de licitație publică cu strigare fiecare ofertant își poate adjudeca un singur lot de pășune scos la licitație. În cazul în care vor fi organizate mai multe etape de licitație publică cu strigare, ofertanții declarați câștigători la celelalte etape de licitație pot participa și își pot adjudeca alte loturi de pășune suplimentare.
(9) Modul de desfășurare a licitației se va menționa în procesul-verbal al şedinţei.
(10) Procesul-verbal al şedinţei va fi semnat de către membrii Comisiei de evaluare și licitație şi de către participanții la licitație. La cerere se va înmâna câte o copie şi participanților.
(11) Contestațiile formulate cu privire la modul de desfășurare a licitației se depun la registratura Primăriei Ruginoasa, în termen de 24 de ore de la data licitației şi vor fi soluționate în termen de 24 de ore. Contestațiile vor fi motivate în drept şi în fapt arătându-se probele pe care le administrează şi motivele de drept pe care se întemeiază.
(12) Licitatorul care oferă cel mai mare nivel al chiriei anuale/hectar (cel mai mare preț în lei) va fi declarat câștigător.
(13) Comisia de atribuire directă, evaluare și licitație va preciza în încheierea procesului-verbal licitantul câștigător; suma cu care s-a adjudecat licitația; cât și identificarea cadastrală a suprafeței adjudecate.
(14) Licitatorul declarat câștigător are obligaţia ca în termen de 5 zile lucrătoare, să se prezinte la sediul Primăriei Ruginoasa, în vederea încheierii contractului de închiriere. Contractul de închiriere cu licitantul câștigător se va încheia cu respectarea contractului –cadru, care face parte din documentația de atribuire.

SECTIUNEA a 2-a:  Comisia de atribuire directă, evaluare și licitație
Art. 14. (1) Analizarea şi soluţionarea cererilor depuse se realizează de către o comisie, compusă dintr-un număr impar de membri, care nu poate fi mai mic de 5.
(3) Comisia de atribuire directă, evaluare și licitație, este formată din 2 reprezentanți ai Consiliului local desemnați prin hotărâre şi 3 funcționari din cadrul aparatului de specialitate al primarului comunei Ruginoasa.
(4) Comisia de atribuire directă, evaluare și licitație se constituie prin dispoziția primarului.
Art. 15. (1) Membrii Comisiei de atribuire directă, evaluare și licitație,  trebuie să respecte regulile privind conflictul de interese, astfel: 
- Pe parcursul aplicării procedurii de atribuire locatorul are obligaţia de a lua toate măsurile necesare pentru a evita situaţiile de natură să determine apariția unui conflict de interese şi/sau manifestarea concurenței neloiale. 
- Nu au dreptul să fie implicate în procesul de atribuire directă următoarele persoane: 
a) soț/soție, rudă sau afin până la gradul al patrulea inclusiv cu solicitantul, persoană fizică; 
b) soț/soție, rudă sau afin până la gradul al patrulea inclusiv cu persoane care fac parte din consiliul de administrație, organul de conducere ori de supervizare al unuia dintre solicitanții, persoane juridice; 
c) persoane care dețin părţi sociale, părţi de interes, acţiuni din capitalul subscris al unuia dintre solicitanți sau persoane care fac parte din consiliul de administrație, organul de conducere ori de supervizare al unuia dintre solicitanți;
(2)Persoana aflată în situație de incompatibilitate sau conflict de interese nu va participa la procesul de atribuire, în cazul respectiv, consemnându-se această situație în procesul-verbal. 
Art. 16. Atribuţiile Comisiei de atribuire directă, evaluare și licitație sunt: 
a) analiza cererilor și a documentelor depuse de către solicitanți la atribuirea directă/licitație împărțind suprafețele de pajiști după cererea acestora și proporțional cu efectivele de animale pe care aceștia le dețin; 
b) întocmirea fișei solicitantului cuprinzând cererea acestuia; 
c) întocmirea proceselor-verbale după atribuirea directă/licitație; 
e) la constatarea că o suprafață de pajiște este solicitată de către doi sau mai mulți crescători de animale, când aceștia solicită suprafețe mai mari decât se cuvine proporțional cu numărul de animale ori în orice fel de litigiu care nu permite atribuirea directă declară suprafețele respective calificate pentru licitație publică cu strigare în vederea închirierii.

Art. 17. Comisia de atribuire directă, evaluare și licitație funcționează în prezența majorității membrilor. 

SECTIUNEA a 3-a: Comisia de soluționare a contestațiilor
Art.18. (1) Comisia de soluționare a contestațiilor este alcătuită din 5 membri dintre care doi reprezentanți ai Consiliului Local desemnați prin hotărâre şi trei funcționari din cadrul aparatului de specialitate al primarului comunei Ruginoasa.
(2) Comisia de soluționare a contestațiilor va fi constituită prin dispoziţia primarului.  
(3) Președintele comisiei de soluționare a contestațiilor se alege dintre membrii comisiei. 
(4) Deciziile comisiei de soluționare a contestațiilor se adoptă cu votul majorității membrilor. 
(5) În exercitarea atribuţiilor sale, comisia de soluționare a contestațiilor adoptă decizii în conformitate cu legislația în vigoare. 

CAPITOLUL IV
TRECEREA LA PROCEDURA DE ÎNCHIRIERE PRIN LICITAŢIE PUBLICĂ CU STRIGARE SAU DE REPETARE A LICITAŢIEI

Art.19. Procedura de închiriere a suprafețelor de pajiști ale comunei Ruginoasa prin licitație publică cu strigare se va adopta în următoarele situaţii:
a) dacă solicitantul declarat câștigător prin ședința de atribuire directă nu s-a prezentat în termen de 5 zile lucrătoare pentru încheierea contractului de închiriere;
b) când se constată că o suprafață de pajiște este solicitată de către doi sau mai mulți crescători de animale;
c) este exclus de la licitația publică cu strigare solicitantul desemnat câștigător prin atribuire directă și care s-a aflat în situația de la pct. a).

CAPITOLUL V
PROCEDURA ÎNCHIRIERII SUPRAFEŢELOR DE PĂŞUNE ACOPERITE CU VEGETAŢIE ÎN SCOPUL REDĂRII DESTINAŢIEI INIŢIALE

		Art.20. (1) Pentru suprafețele de pășune aflate în proprietatea UAT Ruginoasa, care sunt acoperite cu vegetație şi nu sunt eligibile pentru obţinerea de subvenții de la APIA, Consiliul Local stabileşte închirierea acestora către persoane fizice şi juridice, cu obligaţia curățirii şi redării destinației inițiale, respectiv pășune.
		(2) Procedura de adjudecare este aceea de atribuire directă/licitație, fiind aplicabile procedurile stabilite prin  prezentul regulament.
		(3) Suprafața de pășune ce urmează a fi închiriată în scopul valorificării şi redării destinației este stabilită prin amenajamentul pastoral.
		
            Preşedinte de şedinţă,                                               Contrasemnează pentru  legalitate,
                  Consilier local,                                                                Secretar general,
    Fuiorea – Novac Lenuța – Simona                                            Axenia - Frija Corina 

